Jillian Anderson “Maxfiy hujjatlar”dan ketganini tasdiqladi

Aktrisa Jillian Anderson “Maxfiy hujjatlar” serialidan ketganini tasdiqladi, deb xabar beradi “Gazeta.ru”.

Andersonning so‘zlariga ko‘ra, u film ijodkorlaridan minnatdor va aktrisaning qahramoni agent Dana Skalli mashhur personaj.
Shu bilan birga aktrisa boshqa loyihalarda ham ishlashni istashini, bir necha oylar faqat bir loyihada band bo‘lib qola olmasligini ham ma’lum qilgan.
Anderson serial ijodkorlari va o‘z hamkasbi Devid Duxovnini hurmat qilishini aytib, loyiha uning uchun tugaganini ta’kidlagan.